એક બીજી વાત તને જણાવું? ભવિષ્યકાળ એ ભલે આશા છે, વર્તમાનકાળ એ ભલે હકીકત છે પણ ભૂતકાળ એ તો મૂડી જ છે. મૂડી છે એટલે? આ જ કે એના આધારે તું તારા જીવનને ચોક્કસ અને સમ્યક્ દિશા આપી શકે છે. આજે તારા સ્મૃતિપથ પર ભૂતકાળ છે ને? એ કાળમાં સેવેલા અપરાધો અને પાપો તને બરાબર યાદ છે ને? બસ, એક કામ કર. એ અનુભવો પરથી બોધપાઠ લઈને તું તારા વર્તમાન જીવનને અપરાધમુક્ત અને પાપમુક્ત બનાવવાની દિશામાં ગંભીરતાપૂર્વક પ્રયત્નશીલ બની જા.